《题月下裁衣图》
明代·陈继

香帏风卷月团团，睡起裁衣思万端。
秋叶未红金剪冷，玉门关外不胜寒。

作者简介：陈继（1370—1434）字嗣初，号怡庵，吴县（今江苏苏州）人，著有《耕乐集》、《怡安集》。陈汝言子。生十月，父陈汝言坐法死，遗书数万卷，母吴氏躬织以资诵读。比长，从王行、俞贞木游，贯穿经学，人呼为“陈五经”。洪熙元年初开弘文阁，以杨士奇荐召授翰林五经博士，进检讨。嗣初以文章擅名，而写竹尤奇，能自成家，夏最、张益皆师事之。卒年六十五。